Ο **Ταντελί Αντριαναρίβο** (René Tantely Gabrio Andrianarivo, 25 Μαΐου 1954 - 31  Αυγούστου 2023) είναι πολιτικός από τη Μαδαγασκάρη. Χρημάτισε πρωθυπουργός της χώρας από το 1998 ως το 2002, επί προεδρίας του Ντιντιέ Ρατσιράκα.

Πολιτική καριέρα
----------------

Γεννήθηκε στην Αμποσίτρα, στις 25 Μαΐου του 1954. Κατά τη διάρκεια της πρώτης προεδρικής θητείας του Ρατσιράκα ήταν υπουργός Βιομηχανίας Ενέργειας και Ορυκτών Πόρων.

Μετά την εκλογική νίκη του Ρατσιράκα το 1996, Αντριαναρίβο έγινε αναπληρωτής πρωθυπουργός, αρμόδιος επί θεμάτων Οικονομίας στη νέα κυβέρνηση του πρωθυπουργού Πασκάλ Ρακοτομάβο, στις 27 Φεβρουαρίου του 1997. Ήταν ένας από τους τρεις αντιπροέδρους της κυβέρνησης, μαζί με τον Πιερό Ραζαοναριβελό και τον Εριζό Ραζαφιμαχαλεό. Έπειτα από τη διεξαγωγή βουλευτικών εκλογών το Μάιο του 1998, διορίστηκε πρωθυπουργός από το Ρατσιράκα στις 23 Ιουλίου για να αντικαταστησει το Ρακοτομάβο.

Ανατροπή
--------

Στη διάρκεια της διαμάχης για τις εκλογές του 2002 ανάμεσα στο Ρατσιράκα και στο Μαρκ Ραβαλομανάνα, που είχε τελικό αποτέλεσμα την εξορία του πρώτου, ο Αντριαναρίβο ανακοίνωσε την κήρυξη της χώρας σε κατάσταση εκτάκτου ανάγκης. Αυτό είχε γίνει από τον ίδιο το Ρατσιράκα στις 22 Φεβρουαρίου, όταν ο Ραβαλομανάνα αυτοανακηρύχθηκε πρόεδρος. Τους επόμενους μήνες οι δύο αντίπαλες κυβερνήσεις μάχονταν για τον έλεγχο του νησιού. Στις 27 Μαΐου του 2002 οι δυνάμεις του Ραβαλομανάνα εισέβαλαν στην οικία του πρωθυπουργού στο Ανταναναρίβο, το τελευταίο κυβερνητικό κτήριο στην πρωτεύουσα που παρέμενε υπό τον έλεγχο της κυβέρνησης Ρατσιράκα. Ο Αντριαναρίβο συνελήφθη και ο πρωθυπουργός του Ραβαλομανάνα, Ζακ Σιλά εγκαταστάθηκε στην οικία. Σε απάντηση, ο Ρατσιράκα ανέστειλε τις διαπραγματεύσεις που ήταν προγραμματισμένες να ξεκινήσουν ανάμεσα στα δύο μέρη και απαίτησε την απελευθέρωση του Αντριαναρίβο ως όρο για την επανέναρξη των συνομιλιών. 
Η δίκη του πρώην πρωθυπουργού ξεκίνησε στις 22 Δεκεμβρίου του2003, και στις 24 Δεκεμβρίου καταδικάστηκε για υπεξαίρεση και κατάχρηση εξουσίας φυλάκιση 12 ετών με καταναγκαστικά έργα. Του επιβλήθηκε επίσης πρόστιμο 42 δισεκατομμυρίων Φράγκων. Η Διεθνής Αμνηστία ανέφερε ότι η δίκη του αμαυρώθηκε από παρατυπίες και ο ίδιος αντιμετώπιζε προβλήματα υγείας. Στα τέλη του 2003, ο νέος πρόεδρος Ραβαλομανάνα αποκάλυψε στο λόγο του για τον αποχαιρετισμό του έτους ότι είχε επιτραπεί στον Αντριαναρίβο να μεταβεί στο εξωτερικό για περίθαλψη.

Στις 3 Μαΐου του 2007 ανακοινώθηκε από την Ελβετία η απελευθέρωση των καταθέσεων ύψους 2,3 εκατομμυρίων δολαρίων που είχε ο Αντριαναρίβο, καθώς έκλεισε η έρευνα για τις καταγγελίες περί ξεπλύματος βρόμικου χρήματος από τον ίδιο. Η κυβέρνηση, που ήθελε τα χρήματα, διαμαρτυρήθηκε για την απόφαση της Ελβετίας.

Στη Γαλλία, ο Αντριαναρίβο συναντήθηκε με τους πρώην ηγέτες Αλμπέρ Ζαφί και Ρατσιράκα, το 2007.

Απεβίωσε στις 31 Αυγούστου 2023 σε ηλικία 69 ετών

Παραπομπές
----------

1. ↑  tiatanindrazana.com/pages/archive-20131227.php.
2. ↑  Ανακτήθηκε στις 22  Οκτωβρίου 2022.
3. ↑  Fleuria, REMBERT Nelly (31 Αυγούστου 2023). «Décès de Tantely Andrianarivo : un ancien premier ministre au parcours contrasté». *L'Écho du Sud* (στα Γαλλικά). Ανακτήθηκε στις 13 Σεπτεμβρίου 2023.
4. ↑  Patrick Rajoelina, *Quarante années de la vie politique de Madagascar: 1947-1987* (1988), L'Harmattan, page 76.
5. ↑  "Le pays de 1982 à 1997" Αρχειοθετήθηκε 2011-07-24 στο Wayback Machine. afriquepluriel.ruwenzori.net (Γαλλικά).
6. ↑  "Madagascar: New premier announces cabinet", *Εθνική Μαλαγασική Ραδιοφωνία*, 27 Φεβρουαρίου 1997.
7. ↑  "Andrianarivo named new Madagascar prime minister", *BBC News Online*, 23 Ιουλίου 1998.
8. ↑  "State of emergency in Madagascar", *BBC News Online*, 22 Φεβρουαρίου 2002.
9. ↑  "Fresh outbreak of violence threatens new peace talks", *IRIN*, 27 Μαΐου 2002.
10. ↑  "Ratsiraka calls off new talks until his PM is released", *IRIN*, 28 Μαΐου 2002.
11. ↑  Διεθνής Αμνηστία, έκθεση για τη Μαδαγασκάρη για το έτος 2003.
12. ↑  "Former Madagascar premier sentenced to 12 years of hard labor for role in election crisis", Associated Press, 24 Δεκεμβρίου 2003.
13. ↑  "Prisonniers politique; Conditions… inavouables", *Madagascar Tribune*, N° 4537, 26 Δεκεμβρίου 2003 (Γαλλικά).
14. ↑  "Madagascan money laundering case dropped" Αρχειοθετήθηκε 2016-12-22 στο Wayback Machine. *Swissinfo*, 3 Μαΐου 2007.
15. ↑  "Zafy Albert en France; Tête à tête avec Didier Ratsiraka", *Madagascar Tribune]]*, 12 Ιουνίου 2007 (Γαλλικά).
16. ↑  «NECROLOGIE – L'ancien Premier ministre Tantely Andrianarivo passe l’arme à gauche». *2424.mg - L'actualité à Madagascar en temps réel* (στα Γαλλικά). 31 Αυγούστου 2023. Ανακτήθηκε στις 12 Σεπτεμβρίου 2023.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 53488962
* LCCN: n99909619
* ISNI: 0000 0000 3379 1233

 |

 |